Isanda lauas
Tere tulemast "Isanda lauas" saatesse. Mul on selline külaline
kellest võiks teha mitmetunnise saate. Tema elus on olnud nii palju
huvitavat. Kui alustan, ei ütle veel ta nime, teen lühikese
kokkuvõtte tema esimesest elust, kui nii võib öelda. Kyösti
Erkinkorpi nooruses argipäevane elu koosnes röövidest, relvadest,
narkootikumidest, vägivallast ja vanglatest. Halva kuulsusega kurja-
tegijale anti siiski võimalus elu muutmiseks. President Urho Kekkonen
andis amnestia, vabastades ta vanglast. Vabaduses kuritegevus
jätkus ja sellega kaasnevad vangla- karistused. Hiljem Kyösti sai veel
teist korda amnestia president Mauno Koivisto otsusel.
Kuritegevuslik tegevus sellega ei lõppenud aga Kyösti sai veel
kolmandat korda armu. Seekord oli armuandjaks Jumal. Kyösti elu
muutus täiesti. Aitäh Kyösti, et olid nõus tulema meie saatesse.
Tere tulemast! -Aitäh! - Kas seda võib nimetada
ülevaateks sinu eelnevast elust enne Jeesuse tulekut sinu ellu?
-Jah, need on teatud tõsiasjad küll. Sinna elu hämarasse poolde
jääb selliseid asju, millest ei taha isegi rääkida. Nendes on olnud
palju kannatusi mulle ja on põhjustanud kannatusi ka teistele
inimestele. -Sinust on kirjutatud kaks raamatut, ühte lugesin enne
seda saadet. Seal oli kirjutatud, et oled kuulutanud evangeeliumi 44
riigis. Sinu raamatuid on tõlgitud mitmetesse keeltesse ja on tehtud
isegi film. Arvestades sinu tausta ei oleks keegi võinud mõelda
et selline muutus võib juhtuda ühe inimese elus. Kui lugesin seda
raamatut ja lugesin su lapse- põlvest, siis üks asi, mis lausa
haavas südant, oli sinu ja isa vaheline suhe. Kas sa räägiks
sellest meile? - Isa oli tööl ehitusfirmas ja oli väga edukas
mees. Mina, väikse poisina, ei mõistnud tema hinges olevaid
haavasid, mis ta oli sõjas saanud. Väga tihti kasutas ta nädala-
vahetustel alkoholi ja muutus väga vägivaldseks purjus olles.
Mitmeid kordi oli ta vägivaldne ema ja ka meie, laste suhtes.
Minul oli sellel ajal selline soov ja unistus, et saaksin isalt
tõukeratta. Seda soovi ma talle ka mitu korda rääkisin ja ta lubas,
et hangib mulle selle. Kord töölt tulles lükkas ta enda kõrval
tuliuut tõukeratast seal Kuopios Rajakatu tänaval, kus elasime.
Mitmel korral võttis ta mind kaasa linna ostureisidele. Pannes käe
seljale aitas lükata ratast. Nii hakkas usaldus oma isasse
kasvama. Ükskord aga hävitati see kõik. Ta tuli jälle purjus koju
ja sattus raevu. Meil oli seal kikkiskõrvadega koer õues. Ta lõi
selle koera laudadest aia vastu surnuks, võttis minu ratta
ja sõimates lõi selle puruks. Nii lõhuti minu unistus ja usaldus,
mida olin proovinud ehitada oma isa suhtes. -Seda oli nii valus lugeda
ja veel sellest, millises keskkonnas pidid elama ja üles kasvama, kus
nii mitmeid kordi ema peksti ja nägid seda halba, mida alkohol
endaga kaasa tõi. Sellega rikuti su hing. -Jah, kogu minu hingeelu
oli kildudeks. Alaline hirm, valu, ebakindlus oli südames. -Selle
kaudu hakkas sinu südamesse tulema kibedust ja viha. Sa olid päris
noor, kui isa suri alkoholi kasutamisest ilmselt.
Sattusin pärast seda, kui isa oli ema leivanoaga löönud ja ema viidi
vigastustega haiglasse, õega laste- kodusse. Lastekodust alustasime ka
koolis käimist. Pere oli purunenud. Isa sattus vanglasse. Meid pandi
elama väiksesse pliidiga tuppa. Siis sai alguse kooliajal minu
asotsiaalne käitumine. Sattusin sellistesse kampadesse, kus õpetati
viinajoomist, suitsetamist ja suli- tempe tegema. -See siis kasvas ja
kasvas sinu elus. Olid 15-aastane, kui sinu ema suri.
Olin 16-aastane siis, kui ema suri, 15-aastane olin siis, kui isa
suri ja jäin siis täiesti oma õnne hoolde. -Siis oli sinu elus
alkohol, kuritegevus ja vanglasse sattumised üksteise järel.
Sattusin vanglasse esimest korda 15-aastasena, vägivaldse
käitumise pärast. Hiljem tulid juba suuremad kuriteod.
See on kummaline protsess, et süda läheb kalgiks ja ei hooligi enam
millestki. On täiesti ükskõik, mis endaga juhtub või siis teistele.
See oli küll Jumala kaitse, et olles nii palju ja nii erinevates
olukordades, sa ei saanud surma ega ka keegi teine, arvestades
sinu kuritegelikku ajalugu. See on küll Jumala ime. -See on jah suur
Jumala ime, millest olen ka pärast- poole olnud hämmastunud. Olen väga
tänulik. Meie grupikaaslasi sai küll surma, mõnda tulistati, mõnda
pussitati, mõni suri narkootikumi ületarbimisest ja mõni tegi enese-
tapu. See, et mina kuidagi kõigest sellest eluga pääsesin on suur
Jumala ime. -Tähtis ei ole see, milline oli elu ilma Jumalata, vaid
see, mis juhtus, kui Jumal tuli sinu ellu. Kas sa räägiks sellest,
sest see on nii tähtis, kuidas täiesti võimatuna, lootusetuna
näivas olukorras saab juhtuda midagi uut. - Olin saanud 1979
aasta suvel vanglast välja. Asusin otsima inimest, kes oli mind
petnud ehk viinud ära minu vara, raha jm. Tahtsin teha talle lõpu.
See oleks olnud elu esimene mõrv, aga Jumal sekkus asjasse. Olin siis
Stockholmis. Meid oli paarkümmend meest ja kõik olid relvastatud:
kurjategijad, vanglapõgenikud, narkootikumiga kauplejad. Sinna
tuli, pimedal sügisõhtul, üks vana küürus mees. Ta ütles minule, et
kuule soome mees, saatan on kõvasti petnud sinu elu. Ta rääkis, et
tunneb Jeesust ja et Jeesus võib muuta ka minu viletsat saatust.
Ta andis väikese lendlehe, mille panin põuetasku. Muutusin väga
rahutuks ja olin hämmastuses. Ütlesin kaaslastele, et mind ei saa
häirida, et lähen Stockholmi keskusesse. -Kas seal oli ka see,
et sinu kaaslased tahtsid seda meest veidi "õpetada"? -Jah! Nad
mõtlesid, et "õpetavad" teda veidi, et mis ta tuleb meie rahu häirima.
Mina kaitsesin seda vana meest ja ütlesin, et keegi ei saa öelda
talle paha sõna ega puudutada teda, muidu tuleb minuga tegemist. Mehed
rahunesid. Vana mees lahkus sealt. Ma olin rahutu ja läksin Stockholmi
keskusesse. Istusin seal pargis ja võtsin taskust selle vana mehe
antud lendlehe. Seal oli kaks lauset Jumala Sõnast. Need läksid
minu hingemaailma pommina ja tekitasid revolutsiooni. Ühel
hetkel märkasin, et olen põlvili pargipingi kõrval käed ristis ja
palvetan kogu südamest, et kui sina Jeesus oled tõeliselt olemas, siis
tule minu ellu. Ilmu kuidagi konkreetsel viisil. Jumal vastas
sellele palvele eriti imelisel viisil. Ma tundsin, kuidas keegi
vajutas minu pead tugevalt ja ma tundsin nagu elektrivool oleks
minu olemust läbinud. Kui tõusin sealt ülesse, teadsin, et olen
päästetud. Jeesus on ilmunud minu ellu. Ma teadsin seda, kuigi
olin väliselt ikka samasugune. Haavlipüss oli kotis ja püstol oli
taskus, aga kui tõusin, olin päästetud. Tänu tekitas veel
see, et lendlehel oli Stockholmi Philadelphia Koguduse aadress:
Döbelnsgatan 46 ja tere tulemast nendele koosolekutele. Omapärane
oli see, et maailmas ma ei kartnud. Ma ei kartnud minna panka, võtta
relv välja ja öelda, et see on pangarööv. Ma otsustasin südames,
et lähen sinna kirikusse. Mulle tuli tohutu hirm, et kuidas ma
julgen sinna minna. Ütlesin ühele vanale kaaslasele, kes oli
ka vanglast välja pääsenud, et kas tuled minuga kaasa sinna kirikusse.
Ma lähen laupäeval sinna. Ta ütles, et kuule Köpi, peab meest aitama,
kui ta on hädas. Ta tuli kaasa. Me istusime Philadelphia kirikus
viimases reas. Seal kuulutati vägevalt Jumala Sõna. Mäletan
hästi, kuidas pastor Raimo Rahnasto ütles, et sina kes oled karu ringe
teinud, sinu ahelad murtakse täna. Tule siia ette altarile. Ma läksin
vahekäigust läbi, relv taskus. Põlvitasin altarile.
Seal kuulutati Jumala sulase kaudu minu kuritegude ja pattude andeks-
andmist. Sealt algas minu uus elu. See oli aastal 1979. -Kas oli kerge
eemalduda sellest jõugust ja nendest inimestest? Sinul ei olnud
siis muid tuttavaid kui ainult need kurjategijad. -See on hea
küsimus. Tihti antakse sellele küsimusele liiga lihtsaid vastuseid.
Öeldakse, et see on läbi lõigatud, kui Jumala kirkus ilmub. Jah, patud
saab andeks ja pääseb tee algusesse, aga see on kannatuste-
tee. Kurat hoiab kinni kõvasti ja ei lase lihtsalt lahti. Vanad
kaaslased ja kogu see eluviis. See on turvaline. -See on see õpitud
eluviis. -Jah, see turvaline ja tuttav, tead mängureegleid, aga kui
astuda täiesti uude, see tekitab hirmu. Ei ole mille järgi toimida.
Kuidas ma oskan rääkida nende inimestega? Kuidas nad suhtuvad
minusse? Kuidas ma neid kohtlema pean? See on suur kuristik
ületamiseks. Mäletan, et kui läksin järgmisel õhtul koosolekule sinna
kirikusse, nägin ümberringi naeratavaid, tasakaalukaid inimesi,
kelle näos polnud viha ega agressiivsust. Nad ei olnud
narkootikumi ega alkoholi tarbinud. Ma mõtlesin, et ma ei kuulu siia.
Need on kuskilt teiselt planeedilt, ma ei kuulu siia. Panin jope selga
ja läksin tänavale aga Jumala kellad olid täpsed sekundi pealt.
Ukse ees seisis mustlasmees koos oma naisega, keda ma tundsin
vangla aegadest. Ta küsis, et Köpi, kuhu lähed. Ma ütlesin, et ma ei
kuulu siia. Ma lähen üle uuele plaanile, röövin seda, kes
esimesena vastu tuleb. Mustlasmees ütles, et Köpi ära tee seda.
Minagi kuulun siia, Jeesus on mind päästnud. Ta oli 3 kuud varem
tulnud usule. Ta ütles, et tule Kyösti meile. Nüüd tuli turvaline
isik ja suhe. Seda vajab alles usule tulnu. -Teatud mõttes sama-
väärne. Kui oleks olnud keegi, kes sellest maailmast midagi ei tea,
siis usaldust poleks tekkinud. -Jah, usaldust poleks sündinud.
Ääretult tähtis on saada toeks keegi samaväärne, kes on kogenud
sama elu ja mõistab sind. Nende mustlaste juures elasin 3 kuud.
Õppisin lugema seal Jumala Sõna ja palvetama. See tundus olevat
loomulik. -Siit võiks teha üldistuse, et sõltumata sellest,
mis eluolukordades on olnud, usule tulles oleks keegi, kes oskab
aidata ja vastu seista sellele, kes üritab viia tagasi sinna vanasse
maailma ja öelda, et sa siia ei kuulu. -Jah, see on tõsi. Jeesus
ütles, et kui keegi sunnib sind käima ühe miili, mine temaga kaks.
On hea, kui on keegi, kellel on olnud sama taust, kellega seda teed
käia. On lihtsam mõista ja pääseb kergemini algusesse. Ta mõistab
neid valusid, võitlusi ja kannatusi, mis sellel inimesel on.
Uue omistamine ei toimu hetkega. Jumal andis mulle personaalse
hoolduse. Sellest ma olen eriti tänulik. -Sinu eest hoolitsemine
ei lõppenud sellega, Jumal andis sulle ka väga õige naise, kes sulle
sobib. -Jah! Meil oli Sundbybergis palvekoosolekud. Seal oli üks vana-
proua, kes aitas meid, tänavalt ja vanglast tulnud inimesi. Ta õpetas
meid palvetama ja Piiblit lugema. Ühel palvekoosolekul palvetasin, et
Jumal, sina näed, et mul ei ole hea olla üksi, anna mulle hea naine aga
mitte kuri eit. Sellist pole vaja. Jumal vastas ja andis mulle hea
naise, Kaisa. Ta töötas Stockholmis postiametnikuna ja tegeles rahvus-
vaheliste finantstehingutega. Varsti hakati Kaisat hoiatama, et
ole ettevaatlik selle mehega. Ta tuleb sul varsti postimaja röövima,
sellepärast ta hoiab sinu poole. Nad ei usaldanud mind. -Tõesti,
Kaisa ees tuleb müts maha võtta selle situatsiooni pärast, mis teil
oli. See pidi olema Jumala täpne plaan Kaisat mõtetes juhtida. -Jah!
Kaisal oli veel pühapäevakoolis Stockholmis Philadelpia koguduses
Ta ei olnud kunagi enne tundnud selliseid inimesi, nagu mina olen.
See oli alguses väga veider, aga rääkisime teineteisele oma elust.
Tahtsime õppida teineteist mõistma ja leidma teises häid pooli.
Kaisal oli kannatlikkust. Abiellusime soome kirikus, mis
asus kuningalossi kõrval. Meil oli 2 tunnistajat: Kaisal oli posti-
majast üks insener ja minul oli oma töömaadelt - tänavalt üks
narkomaan Seppo, kes oli tulnud usku. Mina ütlesin Kaisale, et
saame suure pere. See tähendas, et mina tahtsin hakata
evangeliseerima Stockholmi tänavatel. Meil elas kümneid
tänavalt tulnud inimesi: alkohoolikuid, narkomaane, vanglast
vabanenuid, kes tahtsid anda elu Jeesusele. Kaisa valmistas toitu,
keetis suppi, pesi nende räpaseid riideid. -Kui nüüd räägime Jumala
riigi tööst, siis sind on kutsutud välismaale, sinust on tehtud film
ja kirjutatud raamatuid paljudes keeltes. Räägi sellest täpsemalt.
-See oli imeline, Stockholmis palvekoosolekul see vanaproua
prohveteeris minule, pani mulle käed peale ja ütles, annan sulle
kõrgeima väe, Püha Vaimu väe, varustamaks sind ülemaailmseks
evangeeliumi kuulutamise tööks. Saadan sind välja maailma igasse
suunda. Ma olin ainult mõned kuud olnud usus ja mõtlesin, et kas ta
on ikka täielikult mõistuse juures. Ta ei tea, et olen käinud vanglast
vanglasse, kitsas on minu maailm olnud. Mäletan aastal 1986 mind
kutsuti Austraaliasse. Ma ei saanud viisat, kuna mul oli kriminaalne
taust. Me reisisime kaaslasega Singapuri ja sealt sain viisa ja
sõitsin Austraaliasse. Saabusin Sydney lennuväljale ja andsin
passi, häire hakkas tööle ja mind arreteeriti. Nad ei suutnud uskuda,
et olen saanud ametliku viisa. Sealt algas minu töö välisriikides,
mida olen 15 aastat teinud, ka Venemaal. -Sa oled käinud paljudes
vanglates nii Venemaal kui Soomes ja kohanud erinevaid inimesi.
-Jah! 1982. aastal sain vangla ülem- juhatajalt K.J. Langilt eriloa
pääsemiseks kõikidesse Soome vanglatesse. Soome vanglates algas
suur ärkamine. Kümneid vange, kriminaalkurjategijad, eluaegsed
hakkasid tulema usku. Nad andsid oma elu Kristusele. Siis Jumala
Püha Vaim puudutas ka personali, mitmed valvurid tulid usule. Tekkis
laulukoor nimega "Laulvad vangi- valvurid". Nii tegi Jumal vägevaid
imesid Soome vanglates. -See töö, mis sa teed on vabastanud paljusid
inimesi ahelatest. Me enne saadet rääkisime kuludest, mis kuritegevus
tekitab ja vabanemisest ilma Jeesuseta. Sul on teatud uurimis-
tulemusi sellest. -Rootsis on tehtud uurimus, et alkoholiravi
asutuses käinud inimestest 2-3% vabaneb alkoholist aga kristlikes
hoolekandeasutustes, kus on ka endisi vange, vabaneb 40-50%.
Mäletan, kui vangla ülemjuhataja Lang ütles, et kuule Kyösti, meil
on ühiskonnalt käsk pidada need vangid sees aga sinule on taevast
volitus lasta nad vabaks. See on ühiskonnale ka suur õnnistus.
Palju kannatusi jääks kannatamata ja lõppeks, kui vang tuleb usule.
See pole ainult see inimene, vaid kui palju on inimesi tema ümber
kes kannatavad. -Jah, ehk see taga- järg jätkub ja jätkub. Ma mäletan,
kui üks Põhjamaade konstaabel jälgis mind luubiga ja arvas, et
mul on salaplaan varuks. Ta tuli meile ja ütles, et Kyösti, olen
jälginud sind. Siis ta vaatas sügavalt silma ja ütles, et olen
tulnud sellisele järeldusele, oled jumalamees. Ütlesin, et sa
oled vaadanud teiste inimeste patte, musti pabereid aga Jumala
Püha Vaim vaatab praegu sinu südamesse ja tahab sind päästa.
Ta ajas käed laiali ja küsis, et Kyösti, kuidas see toimub. Siin
jõuame just selle samalaadse mõistmise, abi ja rääkimisviisini.
Ütlesin, et pane põlved maha. Palvetan sinu eest. Konstaabel ei
vajanud teist pakkumist. Ta põlvitas köögipõrandale ja andis
elu Jeesusele. Mõtle, ta jälgis minu elu ja Jumal rääkis minu
elu kaudu. -See kõik, mis oleme siin rääkinud ja millest me ei
jõudnud rääkida, see Jumala suurus ja pühadus, et kõik mõistaksid
võtta oma ellu Jeesuse, nagu sinagi Jumala armust said võtta.
See on suur asi. Nüüd, Kyösti, on poolteist minutit aega, palveta
vaatajate pärast seda, mida Püha Vaim annab. -Aitäh! Hea vaataja,
Pühakiri ütleb, et ärge tuletage meelde endisi asju ja ärge pange
tähele, mis muiste on sündinud. Vaata, mina teen hoopis uut:
see juba tärkab, kas te ei märka? Ma teen kõrbessegi tee,
tühjale maale jõed. Hea vaataja, ära jää oma kibestusse, muresse ja
lootusetusse. Me palvetame sinu eest, et pääseksid uude ellu ja
tärkamisse, mis Kristus sulle annab. Kõigeväeline taevane Isa,
aitäh, et sa veel kutsud inimesi päästeväravatest sisse. Selle saate
kaudu oled sa puudutanud vaatajate südameid. Jumal, tee uut nende
sõprade elus. Seda me palume Isa, Poja ja Püha Vaimu nimel. Aamen.
Aitäh Kyösti, et tulid saatesse ja rääkisid sellest suurest
protsessist, mis Jumal sinu elus teinud on, kuidas sa oled vabanenud
ja saad olla Jumala riiki üles ehitamas nii kaua kui Jumal meile
päevi annab. Ma palvetan ka sinu eest, et Jumal pikendaks
telginööre sinu teenimistöös. -Aitäh!
Tõlge: Ülle Repin